**DĖL VALSTYBĖS TURTO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2024 m. vasario 15 d. Nr. TS-

Rokiškis

Vadovaudamasi Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu ir 4 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, 12 straipsnio 1 ir 2 dalimis, 20 straipsnio 1 dalies 8 punktu, Lietuvos Respublikos vietos savivaldos įstatymo 15 straipsnio 2 dalies 19 punktu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

1. Perimti Rokiškio rajono savivaldybės nuosavybėn šį savivaldybės apskaitoje registruotą ir jos valdomą valstybės ilgalaikį turtą, kurio bendra įsigijimo balansinė vertė 2023 m. gruodžio 31 d. – 1216527,84 Eur, turto likutinė vertė 2023 m. gruodžio 31 d. – 700211,06 Eur (priedas).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės administracijai, kodas 188772248, buveinės adresas: Sąjūdžio a. 1, Rokiškis, valdyti, naudoti ir disponuoti juo patikėjimo teise bei apskaityti įstaigos balanse.

3. Įgalioti Rokiškio rajono savivaldybės merą savivaldybės vardu pasirašyti turto, perduodamo patikėjimo teise, perdavimo-priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Akvilė Kisielienė

**SPRENDIMO PROJEKTO**

**DĖL VALSTYBĖS TURTO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

**AIŠKINAMASIS RAŠTAS**

2024 m. vasario 15 d.

Projekto rengėjas – Turto valdymo ir ūkio skyriaus vyriausioji specialistė Akvilė Kisielienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perimti Rokiškio rajono savivaldybės (toliau – Savivaldybė) nuosavybėn valstybės turtą ir perduoti jį neterminuotai valdyti, naudoti ir disponuoti juo patikėjimo teise Rokiškio rajono savivaldybės administracijai. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktas nustato, kad gatvės ir vietinės reikšmės keliai – „*savivaldybių nuosavybėn perimamas savivaldybių apskaitoje registruotas ir jų valdomas arba savivaldybių faktiškai valdomas valstybės turtas“*.  Lietuvos Respublikos valstybės turto perėmimo savivaldybių nuosavybėn įstatymo 4 straipsnis reglamentuoja savivaldybių nuosavybėn perimamo turto įgijimą ir registraciją.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 6 straipsnio 1 punktas nustato, kad savivaldybė turtą įgyja *„perimdama valstybės turtą, kuris perduodamas savivaldybių nuosavybėn pagal įstatymus“.*  Įstatymo 12 straipsnio 1 nustato, kad *„savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos“.*  Rokiškio rajono savivaldybės tarybos 2023 m. gegužės 25 d. sprendimas Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ reglamentuoja Savivaldybės nuosavybės teise priklausančio turto perdavimą valdyti, naudotis ir disponuoti juo patikėjimo teise. |
| 3. | Laukiami rezultatai | Savivaldybės nuosavybėn pagal įstatymą perimtas savivaldybės apskaitoje registruotas ir valdomas, valstybės turtas. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono savivaldybės taryba priima sprendimą dėl turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise.  Siūloma perimti Savivaldybės nuosavybėn Rokiškio r. sav. gatves ir kelius, kuriuos iki šiol Savivaldybė valdė patikėjimo teise ir kurie 2023 m. lapkričio 30 d. Rokiškio rajono savivaldybės tarybos sprendimu Nr. TS-321 „Dėl Rokiškio rajono savivaldybės tarybos 2018 m. gruodžio 21 d. sprendimo Nr. TS-287 „Dėl Rokiškio rajono savivaldybės vietinės reikšmės viešųjų kelių ir gatvių sąrašo patvirtinimo“ pakeitimo“ (toliau – Tarybos sprendimas) yra įtraukti į Rokiškio rajono savivaldybės vietinės reikšmės viešųjų kelių ir gatvių sąrašą, tačiau nebuvo suformuotos nekilnojamojo daikto kadastrinių matavimų bylos. Šiame sprendimo projekte gatvių ir kelių duomenys pateikti remiantis naujai suformuotomis kelio/gatvės ir jo sudėtinių dalių kadastro duomenimis, todėl gatvių ilgiai skiriasi nuo ilgių, pateiktų Tarybos sprendimo sąraše. Remiantis naujai suformuotomis kadastrinių matavimų bylomis, 2023 m. lapkričio 30 d. Rokiškio rajono savivaldybės tarybos sprendimas Nr. TS-321 bus koreguojamas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |